stanford-oval/wikipedia huggingface dataset:
Eläinten tietoisuus

Simpanssi ja mies.
Kysymyksellä, onko ihmisen lisäksi muilla eläimillä tietoisuutta, ja tässä tapauksessa minkä tahansa tyyppistä, on merkittävä filosofinen asema etenkin kysymyksessä niiden moraalisesta arvosta. Tämä on kiistanalaista ja kannanotot ovat hyvin erilaisia aina Descartesin näkemyksestä eläimistä tunnottomina ja tiedostamattomina koneina näkemyksiin, joiden mukaan eläinten sielunelämä olisi hyvinkin rikasta. Aihe sai uuden merkityksen 1900-luvun loppupuolella, jolloin tapahtui niin sanottu ”kognitiivinen vallankumous”. Suoritetut kokeet ovat osoittaneet, että monien eläinlajien sielunelämä on paljon kehittyneempää kuin mitä aiemmin on ajateltu. Yhdeltä tai useammalta lajilta on löydetty laaja joukko kognitiivisia kykyjä, joita on aiemmin pidetty yksinomaan ihmiselle mahdollisena, mukaan lukien työkalujen käyttö, suunnittelu, moraali ja puhuttu kieli.
Kriittinen ero kysymyksessä on tietoisuuden ja itsetietoisuuden välinen ero, jossa jälkimmäisen katsotaan harvemmin kuuluvan eläimille. Itsensä peilistä tunnistavien eläinlajien määrä on kuitenkin jokseenkin suuri, ja tätä saavutusta pidetään yleensä todisteena itsetietoisuudelle.
Aiheesta muualla

Kuvia tai muita tiedostoja aiheesta Eläinten tietoisuus Wikimedia Commonsissa
Erich Rutemöller

| Henkilötiedot |
| --- | --- | --- |
Koko nimi: Erich Rutemöller
Syntymäaika: 8. helmikuuta 1945 (ikä 79)
Syntymäpaikka: Steinbeck, Nordrhein-Westfalen, Saksa
Seura
Seura: –
Tehtävä: valmentaja
Seurat
| Vuodet | Seura | O (M) |
| 1961–1968 1968–1970 1970–1973 1973–1975 |  SC Borussia Rheine  SSV Köttingen  1. FC Köln  Florida International University |  |
Valmennusura
1975–1980 1980–1985 1985–1989 1990–1991 1992 1994–2004 2003–2005 2008–2009 2009 2009–2011 2014–2015:  1. FC Köln U19  1. FC Köln II  Bonner SC  1. FC Köln  FC Hansa Rostock  Saksa (apuv.)  Saksa U20  Iran (apuv.)  Iran  Esteghlal FC (apuv.)  Afganistan
Erich Rutemöller (s. 8. helmikuuta 1945) on saksalainen jalkapallovalmentaja ja entinen pelaaja. Hän toimii Fortuna Düsseldorfin johtotehtävissä.
Ura pelaajana

Rutemöller aloitti pelaajauransa SC Borussia Rheinessä 16-vuotiaana lukiolaisena. Hän kirjoitti ylioppilaaksi vuonna 1965 ja jatkoi pelaajauraansa Borussiassa. Vuonna 1968 hän siirtyi SSV Göttingeniin, josta kaksi vuotta myöhemmin 1. FC Kölniin. Hän pelasi Kilipukeissa kolme kautta ja oli mukana seuran sijoittuessa toiseksi Bundesliigassa kaudella 1972/73. Hän siirtyi kauden jälkeen Yhdysvaltoihin, jossa opiskeli Floridan kansainvälisessä yliopistossa ja pelasi myös yliopiston joukkueessa.
Ura valmentajana

Rutemöller palasi Saksaan 1975 ja liittyi 1. FC Kölnin organisaatioon valmennustehtäviin. Hän toimi vuosikymmenen loppuun saakka Kilipukkien alle 19-vuotiaiden joukkueen päävalmentajana. Hän siirtyi 1980 Kölnin reservijoukkueen peräsimeen ja luotsasi joukkueensa Amatör Oberliga Nordrheinin mestariksi 1981.
Rutemöller jätti Kölnin 1985 siirtyen Bonner SC:n päävalmentajaksi. Seura pelasi hänen johdollaan keskinkertaisesti Oberliga Nordrheinissa. Kesäkuun lopussa 1990 hän palasi Kölniin, tällä kertaa edustusjoukkueen päävalmentajaksi. Rutemöller johdatti Kölnin Saksan cupin finaaliin keväällä 1991. Huonosti alkanut kausi 1991/92 maksoi kuitenkin Rutemöllerille työpaikan ja hän sai potkut elokuussa.
Maaliskuussa 1992 Rutemöller palasi valmennustehtäviin FC Hansa Rostockin päävalmentajana. Hän ei onnistunut pelastamaan seuraa putoamiselta Bundesliigasta, mutta sai kuitenkin jatkaa kauden jälkeen päävalmentajana. Menestys 2. Bundesliigassa ei kuitenkaan ollut toivottua ja Rutemöller sai potkut joulukuussa 1992.
Vuonna 1994 Rutemöller siirtyi Saksan jalkapallomaajoukkueen valmennustiimiin. Hän toimi apulaisvalmentajan tehtävissä kymmenen vuoden ajan Berti Vogtsin, Erich Ribbeckin ja Rudi Völlerin aikakausina. Vuonna 2000 hänestä tuli myös Saksan jalkapalloliiton valmennuksen koordinaattorina ja 2003–2005 alle 20-vuotiaiden maajoukkuevalmentajana. Hän jätti tehtävänsä valmennuskoordinaattorina vuoden 2007 lopussa.
Joulukuussa 2008 Rutemöller siirtyi Iranin maajoukkueen apulaisvalmentajaksi.  Päävalmentaja Ali Daein saatua potkut maaliskuussa 2009 tuli Rutemölleristä väliaikaisesti maajoukkueen päävalmentaja.  Toukokuussa 2009 hän siirtyi iranilaisen liigaseura Esteghlalin apulaisvalmentajaksi.
Huhtikuussa 2014 Rutemölleristä tuli Afganistanin jalkapallomaajoukkueen päävalmentaja. Helmikuussa 2015 hän sai tehdä tilaa Slaven Skeledzicille.
Kesäkuussa 2016 Rutemöller nimettiin Fortuna Düsseldorfin johtokunnan kunniajäseneksi. Hänen toimenkuvanaan Fortunan johdossa on vastata seuratoiminnan yleisestä koordinoinnista.
Elizabeth Fraser

| Elizabeth Fraser |
| --- | --- |

Henkilötiedot
Koko nimi:  Elizabeth Davidson Fraser
Syntynyt: 29. elokuuta 1963 (ikä 61)
Ammatti:  laulaja
Muusikko
Tyylilajit:  
Yhtyeet:   Cocteau Twins  The Future Sound of London  Massive Attack 
Levy-yhtiöt:  
Aiheesta muualla
Kotisivut
  [ Muokkaa Wikidatassa ] [ ohje ]  
Elizabeth Davidson Fraser (s. 29. elokuuta 1963) on skotlantilainen laulaja, joka tuli tunnetuksi Cocteau Twins -yhtyeen solistina ja keulahahmona. [lähde? ]
Ura

Cocteau Twinsin hajottua vuonna 1998 Fraser on tehnyt yhteistyötä The Future Sound of Londonin, Craig Armstrongin, Massive Attackin, Peter Gabrielin ja Yann Tiersenin kanssa. [lähde? ]
Fraserin sooloura on jäänyt vähäiseksi. White label -levytystä Underwater levitettiin aikoinaan ainoastaan 200 kappaletta. New Musical Express ilmoitti joulukuussa 2006 Fraserin julkaisevan vuonna 2007 ensimmäisen varsinaisen sooloalbuminsa. Se olisi kahdeksan kappaletta, joista yksi olisi cover.
Yksityiselämä

Fraser asuu Bristolissa, Englannissa kumppaninsa, muusikko Damon Reecen ja kahden tyttärensä Lucyn ja Lilyn kanssa. [lähde? ]
Aiheesta muualla

Kuvia tai muita tiedostoja aiheesta Elizabeth Fraser Wikimedia Commonsissa
Kotisivut (Arkistoitu – Internet Archive) (englanniksi)
Ensio Uoti

Ensio Uoti
Ensio Ilmari Uoti (5. syyskuuta 1897 Pori – 1966 Aachen) oli suomalainen poliitikko ja kansallissosialisti, joka 1930-luvulla toimi äärioikeistolaisen Suomalaissosialistisen Työväen Puolueen johtajana.
Teoksia

Kansan työ. Suomalaissosialistisia julkaisuja N:o 1. Suomalaissosialistinen työväen puolue, Helsinki 1935
Kansan valta. Suomalaissosialistisia julkaisuja N:o 2. Suomalaissosialistinen työväen puolue, Helsinki 1935
Die Geld- und Finanzpolitik Finnlands nach Erlangung der Selbstständigkeit nebst einem Exkurs über die Wohnbautätigkeit in den Städten : ein Beitrag zur Kritik der liberalen Wirtschaftspolitik; väitöskirja (Universität Berlin, Fakultät der Staatswissenschaftlichen). Rudolf Bau, Berlin 1940
Näin tahtoi valtiomies – Tämän saivat aikaan diletantit: suomalaisessa kansallissosialistisessa kentässä mukana olleen toimijan ”testamentti”. Tekijä, Helsinki 1955
Eisenacher Motorenwerk

EMW 340-2
Eisenacher Motorenwerk (EMW) oli 1896 nimellä Fahrzeugfabrik Eisenach Eisenachissa Saksassa perustettu autojen ja moottoripyörien valmistaja. EMW osallistui myös F1-kisoihin.
Historia

Yritys aloitti autojen tuotannon 1899 ja 1904 aloitettiin Dixi-merkkisten autojen tuotanto. BMW osti Eisenachissa sijaitsevan Fahrzeugfabrik Eisenach A.G.:n marraskuussa 1928 ja aloitti siellä oman autotuotantonsa valmistamalla Dixiä ensin BMW Dixinä ja myöhemmin jatkokehiteltynä versiona nimellä BMW 3/15PS. Vuonna 1930 BMW toi moottoripyörätuotantoaan Eisenachin-tehtaalle. Uusista malleista huomattavin oli 1937 esitelty BMW R 35. Vuonna 1933 tehtaalta alettiin valmistaa suuria, kuusisylinterisiä henkilöautoja (muun muassa BMW 327). Toisen maailmansodan syttyessä tehdas valjastettiin sotakoneiston käyttöön ja se valmisti vuodesta 1942 kaikki BMW:n moottoripyörät toimittaen ne Wehrmachtille ja moottoreita Luftwaffen lentokoneisiin. Tehdas joutui liittoutuneiden ilmapommitusten kohteeksi ja tuhoutui 60-prosenttisesti.
Toisen maailmansodan päätyttyä 1945 Saksa jaettiin miehitysvyöhykkeisiin ja Eisenach oli osana Thüringenä Neuvostoliiton vyöhykettä ja myöhempää Itä-Saksaa. BMW:n tehtaasta tuli Neuvostoliiton valvontakomission alainen tehdas, jonka uudeksi nimeksi tuli Sowjetische AG Maschinenbau Awtowelo, Werk BMW Eisenach. Muitta mutkitta tuotantoa jatkettiin siitä, mihin se oli jäänytkin; uusi tuotanto alkoi BMW 321:llä, jonka tuotanto oli alkujaan aloitettu jo 1938. BMW, jonka pääkonttori oli Münchenissä, läntisessä Saksassa, ei voinut nimiristiriidalle mitään niin pitkään, kun Neuvostoliiton valvontakomissio hallitsi tehdasta. Lisäksi, koska BMW:n autot olivat siihen astisen historiansa ajan valmistettu ainoastaan Eisenachissa ja BMW:n Münchenin tehdas ei heti kyennyt autotuotantoon, ovat kaikki vuoteen 1952 valmistetut BMW-autot Eisenachista peräisin, kuten 1942–1948 valmistetut BMW-moottoripyörätkin.
Valvontakomissio siirsi 1952 tehtaan Itä-Saksan hallituksen hallintaan. BMW vaati nimenvaihdosta, sai tahtonsa läpi ja uudeksi tuotenimeksi tuli EMW, Eisenacher Motorenwerk. Logo vaihtui myös ja BMW:n sinivalkoisesta logosta tuli punavalkoinen. Tuotanto jatkui malleilla 327 ja 340 (sekä jälkimmäisen jatkokehitelmällä 340-2). Molempien tuotanto loppui 1955. Sodan jälkeisenä kymmenenä vuotena EMW ehti valmistaa vain hiukan yli 30 800 nelitahtista autoa.
Vuonna 1954 tehtaan nimeksi vaihtui VEB Automobilwerk Eisenach (AWE). Uuden, Wartburg-merkkisen auton valmistus alkoi 1956.
Tuotteet

Nimellä EMW ehdittiin valmistaa 327-sarjaa (EMW 327-1, 327-2, 327-3) 505 kappeletta, 340-sarjaa (EMW 340, 340-1, 340-2) 21 083 kappaletta ja Kübelwagenia (IFA EMW 325-3) 166 kappaletta. Vuonna 1955 Itä-Saksa siirsi moottoripyörätuotannon noin 60 kilometriä Eisenachista kaakkoon, Suhliin. Siihen mennessä BMW/EMW R 35:ä eri muunnelmineen oli tehty yli 83 tuhatta kappaletta.
Aiheesta muualla

Kuvia tai muita tiedostoja aiheesta Eisenacher Motorenwerk Wikimedia Commonsissa

EMW R 35
Eddie Marsan

| Eddie Marsan |
| --- | --- |
 Eddie Marsan Toronton elokuvajuhlilla vuonna 2009.
Henkilötiedot
Syntynyt: 9. kesäkuuta 1968 (ikä 56) Lontoo, Iso-Britannia
Ammatti:  näyttelijä
Puoliso:  Janine Schneider (2002–)
Näyttelijä
Aktiivisena:  1987–
Merkittävät roolit:  Scott (Happy-Go-Lucky) Lestrade (Sherlock Holmes,  Sherlock Holmes: A Game of Shadows)
Aiheesta muualla
IMDb 
Elonet
Edward Maurice Charles ”Eddie” Marsan (s. 9. kesäkuuta 1968 Lontoo) on englantilainen näyttelijä, joka on tunnettu sivurooleistaan useissa elokuvissa ja televisiosarjoissa.
Ura

Marsan on esiintynyt urallaan esimerkiksi Edgar Wrightin, Martin Scorsesen, Alejandro González Iñárritun, Terrence Malickin, Michael Mannin, Mike Leigh’n, Richard Linklaterin ja Steven Spielbergin ohjaamissa elokuvissa.
Vuonna 2004  Marsan esiintyi muun muassa Mike Leigh’n ohjaamassa elokuvassa Vera Drake, elokuvassa The Rocket Post ja vieraili televisiosarjassa Hiljainen todistaja.
Vuonna 2008 Marsan esiintyi jälleen Mike Leigh’n ohjaamassa elokuvassa kun hän näytteli neuroottista ajokoulu-opettajaa Scottia elokuvassa Happy-Go-Lucky. Hän sai roolistaan parhaan sivuroolin London Film Critics Circle Award-, British Independent Film Awards ja National Society of Film Critics Award -palkinnot.
Marsan näytteli vuonna 2009 muun muassa J. Blakesonin esikoisohjauksessa The Disappearance of Alice Creed yhdessä Gemma Artertonin ja Martin Compstonin kanssa. Marsan esiintyi samana vuonna myös tarkastaja Lestraden roolissa Guy Ritchien elokuvassa Sherlock Holmes, ja hän uusi roolinsa elokuvan jatko-osassa Sherlock Holmes: A Game of Shadows vuonna 2011. Lisäksi Marsan esitti vuonna 2011 traumaperäisestä stressihäiriöstä kärsivää entistä sotilasta elokuvassa Junkhearts ja esiintyi Herman Melvillen klassikkoromaaniin perustuvassa televisiosarjassa Moby Dick.
Yksityiselämä

Eddie Marsan kasvoi Bethnal Greenin kaupunginosassa Lontoon East Endissä. Hänen äitinsä oli kouluavustaja ja isänsä kuorma-autonkuljettaja.
Ennen näyttelijänuraansa Marsan työskenteli nuorena painajan apulaisena.
Marsan on naimisissa meikkitaiteilija Janine Schneiderin kanssa ja heillä on neljä lasta.
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1988 | Pilakuvat esittää | The Comic Strip Presents... | Nuori | 2 jaksoa |
| 1996–1996 | The Bill | The Bill | Gary / Dean / Roy / Martin | 4 jaksoa |
| 1996 | EastEnders | EastEnders | Roddy | 1 jakso |
| 1996 | Kaksi miestä ja blondi | Game-On | Stoat | 1 jakso |
| 1996 | Sairaalaelämää | Casualty | Rick Grant | 1 jakso |
| 1996–1998 | Grange Hill | Grange Hill | Andy Sutcliffe / Eddie Sutcliffe | 3 jaksoa |
| 2000 | Rouva Bradleyn mysteerit | The Mrs Bradley Mysteries | Ronald Quincy | 1 jakso |
| 2000 | Siveyspoliisi | The Vice | Rhys | 2 jaksoa |
| 2002 | Julkkis | Celeb | Lee | 1 jakso |
| 2002 | Judge John Deed | Judge John Deed | Ed Hay | 1 jakso |
| 2003 | Kaarle II - monarkki myrskyssä | Charles II: The Power and The Passion | Titus Oates | Minisarja |
| 2003 | Grass | Grass | Sunshine | 3 jaksoa |
| 2004 | Hiljainen todistaja | Silent Witness | Derek Poutney | 2 jaksoa |
| 2004 | Kalpeena hiljaa | Quite Ugly One Morning | Stephen Lime | Televisioelokuva |
| 2005 | Ystävät ja krokotiilit | Friends & Crocodiles | Marcus | Televisioelokuva |
| 2008 | Pikku Dorrit | Little Dorrit | Pancks | Minisarja |
| 2008 | Syytettynä Jumala | God on Trial | Lieble | Televisioelokuva |
| 2009 | Red Riding 1974: Tappajan jäljillä | Red Riding: In the Year of Our Lord 1974 | Jack Whitehead | Televisioelokuva |
| 2009 | Red Riding 1980: Silmukka kiristyy | Red Riding: In the Year of Our Lord 1980 | Jack Whitehead | Televisioelokuva |
| 2009 | Oikeuden edessä: Ben | Criminal Justice | Saul | Minisarja |
| 2011 | Moby Dick | Moby Dick | Stubb | Minisarja |
| 2013–2017 | Ray Donovan | Ray Donovan | Terry Donovan | 60 jaksoa |
| 2015 | River | River | Thomas Cream | Minisarja |
| 2015 | Jonathan Strange & Mr Norrell | Jonathan Strange & Mr Norrell | Mr Norrell | 7 jaksoa |
| 2024 | Heartstopper | Heartstopper | Geoff | 3 jaksoa |
Aiheesta muualla

Eddie Marsan Elonetissä.
Eddie Marsan Internet Movie Databasessa. (englanniksi)
Elina Oinas

Outi Elina Oinas (s. 1968) on suomalainen sosiologi, joka on toiminut sosiologian professorina Helsingin yliopiston Svenska social- och kommunalhögskolanissa 1. tammikuuta 2015 lähtien.
Oinas väitteli tohtoriksi Åbo Akademissa vuonna 2001. Hän on myös sosiologian dosentti Turun yliopistossa.
Julkaisut

Elina Oinas: Making sense of the teenage body: sociological perspectives on girls, changing bodies, and knowledge (väitöskirja). Åbo Akademi, 2001.
Sirpa Wrede ja Elina Oinas (toim.): Det sunda livets trånga ramar: essäer om det socialt konstruerade könet. Helsingin yliopisto, 2006.
Elina Oinas ja Jutta Ahlbeck-Rehn (toim.): Kvinnor, kropp och hälsa. Studentlitteratur, 2007.
Elina Oinas, Henri Onodera ja Leena Suurpää (toim.):  What Politics?: Youth and Political Engagement in Africa. Brill, 2017. https://doi.org/10.1163/9789004356368
Aiheesta muualla

Helsingin yliopiston tutkimusportaali
ORCID
ResearchGate
Scopus
Elli Pikkujämsä

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 24. lokakuuta 1999 (ikä 24)
Syntymäpaikka: Turku, Suomi
Pelipaikka: puolustaja
Seura
Seura: Racing Louisville
Junioriseurat
–2014: TuNL, TuWe, TPS
Seurat
| Vuodet | Seura | O | (M) |
| 2013–2014 | TPS/2 | 3 | (0) |
| 2015–2017 | TPS | 60 | (15) |
| 2018–2020 | FC Honka | 42 | (3) |
| 2020–2022 | KIF Örebro | 67 | (6) |
| 2023– | Racing Louisville | 18 | (1) |
Maajoukkue
| 2019– |  Suomi | 32 | (1) |
 Seurajoukkueuran tilastot kattavat vain kansalliset sarjat, päivitetty 6. joulukuuta 2023.  Maajoukkueuran tilastot päivitetty 6. joulukuuta 2023.
Elli Pikkujämsä (s. 24. lokakuuta 1999) on suomalainen jalkapalloilija ja lumilautailija.
Jalkapallossa Pikkujämsä edustaa yhdysvaltalaista NWSL-seura Racing Louisvilleä, johon hän siirtyi helmikuussa 2023. Tätä ennen hän edusti kolme kautta ruotsalaista KIF Örebrota. Kaudella 2019 hän edusti Naisten Liigassa SM-hopealle sijoittunutta FC Honkaa ja hänet valittiin liigakauden parhaaksi puolustajaksi. Pikkujämsä debytoi A-maajoukkueessa maaliskuussa 2019 Tšekkiä vastaan pelatussa Kypros Cupin ottelussa. Hän on vuoden 2023 loppuun mennessä pelannut 32 maaottelua ja tehnyt niissä yhden maalin, heinäkuussa 2023 Tampereella Skotlantia vastaan.
Lumilautailussa Pikkujämsä on voittanut nuorten MM-kilpailuissa slopestylessä hopeaa vuosina 2014 ja 2015 sekä pronssia vuonna 2017 slopestylessä ja big airissa. Nuorten talviolympialaisissa hän on voittanut slopestylessä hopeaa vuonna 2016. Vuonna 2017 Pikkujämsä voitti Eurooppa-cupin osakilpailun slopestylessä.
Deuterium

Vety  –  Deuterium  –  Tritium
| --- | --- |
Kaava: D
Protoneita: 1
Neutroneita: 1
Tiheys: 0,180 kg/m³ (0 °C, 101,325 kPa)
Atomipaino: 2,013553212745 u
Kiehumispiste: −249 °C
Sulamispiste: −254 °C
Kriittinen lämpötila: −234,9 °C
Kriittinen paine: 1 665 kPa
Viskositeetti: 12,6 µPa (26,8 °C)
Deuterium (D tai 2H) on vedyn isotooppi. Deuteriumista käytetään myös nimitystä raskas vety. Deuteriumytimessä, deuteronissa, on yksi protoni ja yksi neutroni. Huomattavasti yleisemmässä vedyn isotoopissa, protiumissa, sen sijaan ei ole neutronia lainkaan. Deuteriumia on noin 0,015 prosenttia kaikesta maapallon vedystä. Deuterium osallistuu tavallisen vetyatomin tavoin vedylle tyypillisiin kemiallisiin reaktioihin ja muodostaa vastaavat yhdisteet. Deuterium reagoi kuitenkin hitaammin kuin vedyn yleisempi isotooppi, mikä onkin yksi selkeimmistä tavoista erotella deuterium tavallisesta vedystä. Tämän ominaisuuden takia deuteriumia käytetään isotooppisena merkkiaineena vetyä sisältävien kemiallisten ja biokemiallisten reaktioiden tutkimisessa.
Tavallisten vetyatomien tavoin myös deuteriumatomit muodostavat vettä liittymällä happeen. Tällaista vettä kutsutaan raskaaksi vedeksi, jonka molekyylin paino on 1,11-kertainen tavalliseen vesimolekyyliin verrattuna. Raskasta vettä käytetään muun muassa ydinteknologiassa ja neutriinoilmaisimissa. Kemiassa ja biokemiassa deuteroituja aineita käytetään muun muassa massaspektrometrillä tehtävissä mittauksissa, infrapunaspektroskopiassa, neutronisironta-kokeissa, ja NMR-spektroskopiassa.
Historia

Vuonna 1931 Columbian yliopiston kemisti Harold Urey löysi vedyn uuden isotoopin. Urey tutki vedyn ominaisuuksia samalla menetelmällä, jolla aiemmin oli selvitetty muun muassa neonin isotooppeja. Tutkimusten tuloksena Urey löysi isotoopin, jonka hän nimesi deuteriumiksi. Nimi pohjautuu kreikan kielen sanaan deuteros. Uuden löydöksen varmistamiseksi isotooppia tutkittiin spektroskoopilla. Urey sai kemian Nobel-palkinnon löydöksestään vuonna 1934.
Vuonna 1934 Norjan Vemorkiin avattiin ensimmäinen kaupallinen raskasvesilaitos. Sen tehokkuus oli jopa 12 tonnia raskasvettä vuodessa. Toisen maailmansodan aikana Saksa oli erittäin kiinnostunut Norjan Vemorkissa sijaitsevasta raskasvesivarannosta, sillä raskasveden ominaisuuksien avulla uskottiin olevan mahdollista kehittää entistä tehokkaampi ydinase. Tämä ajoi liittoutuneet suunnittelemaan projektia, jonka tarkoituksena oli sabotoida raskasvesivarantoja, jotta natsit eivät pääsisi niihin käsiksi. Monien yritysten jälkeen liittoutuneet onnistuivat tuhoamaan raskasvesivarannot Norjasta, mutta Saksa onnistui korjaamaan tuhot nopeasti. Korjauksien ansiosta natsit saivat kuljetettua Norjasta raskasvettä Saksaan ja huhujen mukaan myös valmistettua jonkinlaisen ydinaseen. Resurssien puute esti Saksaa kuitenkin valmistamasta suurempaa pommia, vaikka tietoa ja taitoa olisi kyllä löytynyt.
Myös Yhdysvallat olivat kiinnostuneita raskasveden ominaisuuksista. Toisen maailmansodan jälkeen Yhdysvaltoihin perustettiin kolme raskasvesilaitosta, mutta niiden tuottoisuus ei ollut kannattava, joten laitokset suljettiin vuonna 1945. Vuonna 1952 Yhdysvallat käynnisti uudelleen yhden laitoksistaan Indianassa. Samana vuonna Yhdysvallat onnistui tuottamaan ensimmäisen vetypomminsa, Ivy Miken, joka hyödynsi deuteriumia energianlähteenä.
Yhteistyössä Yhdysvaltojen kanssa Kanada avasi oman raskasvesivoimalansa vuonna 1943. Vaikka voimala oli todella tuottava, Kanada koki raskasveden tuotannon silti hyödyttömäksi ja näin ollen sulki osan raskasvesilaitoksistaan vuonna 1985. Jäljelle jääneillä yksityisomisteisilla laitoksilla Kanada takasi itselleen raskasvesivarantoja ilman suurempia valtion rahoituksia.
Neuvostoliitto halusi hyödyntää raskasvettä uraanireaktoreissa. Projekti ei kuitenkaan päässyt päätökseen, sillä Saksa hyökkäsi 1941 Neuvostoliittoon Operaatio Barbarossan johdosta. Neuvostoliitto toteutti raskasvesituotannon vuonna 1948, kun Moskovassa sijaitseva laitos alkoi tuottaa massiivisia määriä raskasvettä.
Nykypäivänä raskasvettä hyödynnetään ensisijaisesti CANDU-reaktoreissa ja muissa paineistetuissa raskasvesireaktoreissa. Maailman suurin raskasveden tuotantomaa on Intia ja se myy raskasvettä muun muassa Yhdysvaltoihin. Muita suuria raskasveden tuotantomaita ovat esimerkiksi Argentiina, Kanada ja Norja.
Ominaisuudet > Ominaisuudet

Deuterium on vedyn isotooppi ja se on kemiallisesti vedyn kanssa identtinen. Se on väritön ja hajuton kaasu, joka syttyy helposti. Sytyttyään deuterium palaa vaalean sinisellä, lähes näkymättömällä liekillä. Kaasu on helposti syttyvää useilla kaasu / ilma-pitoisuuksilla. Hengitettynä kaasu voi aiheuttaa huimausta, päänsärkyä ja uneliaisuutta. Kaasu on myös tukehduttavaa. Deuteriumyhdisteiden fysikaalisilla ominaisuuksilla voi olla merkittäviä kineettisiä isotooppivaikutuksia ja muita fysikaalisia ominaisuuseroja kuin muilla samankaltaisilla vedyn yhdisteillä. Esimerkiksi D2O on viskoosimpaa ja painavampaa kuin H2O.
Normaaliin vetyyn verrattuna raskaiden vetyisotooppien yhdisteiden sidosenergiassa ja -pituudessa on eroja, jotka ovat suurempia kuin minkä tahansa muun alkuaineen isotooppien isotooppiset erot. Deuterium- ja tritiumsidokset ovat vahvempia kuin vastaavat vetysidokset ja nämä erot aiheuttavat huomattavia muutoksia biologisissa reaktioissa. Erityisesti on huomattu, että deuteriumia on tavallista vetyatomia vaikeampi irrottaa hiiliatomista. Lääkealan yritykset ovat erityisesti kiinnostuneita tästä ominaisuudesta, sillä korvaamalla vedyn deuteriumilla voisi olla mahdollista pidentää aktiivisen lääkkeen elinikää. Pidemmän vaikutusajan avulla myös lääkeannoksia voisi olla mahdollista pienentää. Vedyn ja deuteriumin vaihtaminen keskenään olisi houkuttelevaa, sillä vaihdos ei muuttaisi muita lääkkeen biologisia ominaisuuksia, kuten muotoa, kokoa tai kykyä vaikuttaa halutulla tavalla.
Deuteriumilla voidaan korvata normaali vety vesimolekyylissä ja näin muodostaa raskasvettä (D2O), joka on noin 10,6 prosenttia tiheämpää kuin normaali vesi. Tämän seurauksena raskasvedestä tehty jää uppoaa normaaliin veteen. Raskasvettä on tavallisessa vedessä hyvin pieniä määriä. D2O:ta on käytetty hyödyksi ihmisten ja eläinten vesitilojen mittaamisessa, sillä pieninä määrinä se ei ole myrkyllistä. Suuremmat konsentraatiot, usein yli 20 prosenttia kehon painosta, voivat olla myrkyllisiä eläimille ja eläinsoluille. Vaikutuksia on huomattu hermostossa, maksassa sekä eri verisolujen muodostuksessa.
Ominaisuudet > Kvanttiominaisuudet

Deuteriumin spin-luku on +1, joten se on siis bosoni. Deuteriumin NMR-taajuus eroaa merkittävästi tavallisesta kevyestä vedystä. Infrapunaspektorskopian avulla voidaan helposti erottaa monia deuteroituja yhdisteitä, sillä IR-absorptiotaajuudessa on suuri eri deuteriumia sisältävän kemiallisen sidoksen värähtelyssä verrattuna kevyeen vetyyn. Vedyn kaksi stabiilia isotooppia voidaan erottaa myös käyttämällä massaspektrometriaa.